Tegelikult oli tal haigushooge ka vahepealsete aastate jooksul, kus seletamatul põhjusel jäi mõnikord salvestused tegemata või ta läks  peast segi ja selle tulemusel kadusid korduvkirjutatavalt plaadilt ka kõik varem kirjutatud andmed. Muidugi ma vihastasin selliste olukordade peale, kus oluline salvestus läks kaduma. Kui VHS-i puhul võis lint katki minna, siis ülejäänud 98% salvestusest jäi ikkagi alles ja osavate näppudega sai lindi parandatud. Plaadi puhul piisas väiksest veast, et 98% andmetest saaksid hävitatud, eriti korduvkirjutatavate plaatide kasutamisel.